भारतीय उपमहादीप
भारतीय उपमहाद्वीप या उपमहाद्वीप ()</small> एशिया के दक्खिनी हिस्सा में स्थित बा। एह क्षेत्र के ज्यादातर हिस्सा भूबिज्ञान के हिसाब से भारतीय प्लेट पर स्थित आ एकरे दक्खिन तरफ हिंद महासागर बाटे। 

भारतीय उपमहाद्वीप के परिभाषा भिन्न-भिन्न प्रकार से दिहल जायेला लेकिन इ में कुछ मुख्य देशकुल बाड़े जवन हमेशा शामिल कइल जायेलें भारत, पाकिस्तान आ बांग्लादेश। कुछ परिभाषा में श्रीलंका, नेपाल आ भूटानो के शामिल कइल जायेला। कुछ परिभाषा में कुछ अउर भी देश के नाम जोड़ल जायेला जइसे कि अफगानिस्तान आ म्यानमार। अलग-अलग परिभाषा के साथ अलग-अलग नाम भी हो सकत बा।

भारतीय उपमहादीप के कांसेप्ट पुरान हवे आ बतावल जाला कि मेगस्थनीज जेकरा के इंडिया कहलें, भा बाद में जेकरा के हिंदुस्तान कहल जाय ओह में ई पूरा इलाका सामिल रहल आ एकरा के एगो सांस्कृतिक क्षेत्र के रूप में पहिचान रहल; वर्तमान भारत गणराज्य, पाकिस्तान, श्रीलंका, भूटान, नेपाल नियर देस सभ आधुनिक काल के संकल्पना हवे आ मूल सांस्कृतिक इकाई के रूप में पहिचान एकरे बहुत पहिले के हवे।

बिबाद के बिसय
भारतीय उपमहादीप यानी अंग्रेजी में इंडियन सबकंटीनेंट के जगह कुछ लोग खाली सबकंटीनेंट, दक्खिन एशियाई उपमहादीप (साउथ एशियन सबकंटीनेंट), या फिर खाली दक्खिन एशिया कहल पसंद करे ला। एह में पाकिस्तानी लोग आ चीनी लोग सामिल बा जे लोग एह में "भारतीय" शब्द पर आपत्ति करे ला।

संदर्भ

एशिया के भूगोल
एशिया के क्षेत्र